[{"text_idx": "#000008", "text": "Fy Adferiad Corfforol o Covid -19"}, {"text_idx": "#000010", "text": "Ers ymddangosiad COVID-19, mae unigolion sydd wedi cael diagnosis o\u2019r feirws, a gweithwyr proffesiynol sy\u2019n eu trin, wedi adrodd am newidiadau yn lleferydd, cyfathrebu a llyncu unigolion."}, {"text_idx": "#000012", "text": "Newidiadau i sw\u0302n eich llais. Gall y llais swnio\u2019n gryg neu\u2019n grawclyd.Newidiadau yn eich sgiliau meddwl sy\u2019n cael eu disgrifio gan lawer fel \u2018niwl yr ymennydd\u2019. Mae\u2019n ymddangos bod hyn yn effeithio ar ba mor gyflym y gallwch feddwl am wybodaeth neu ganolbwyntio ar weithgaredd.Gall nifer fach iawn o unigolion brofi newidiadau yn eu gallu llyncu. Mae hyn yn tueddu i gael ei gyfyngu i\u2019r rhai sydd wedi cael eu derbyn i\u2019r ysbyty ac sydd wedi cael cymorth i anadlu neu gymorth i fwyta ac yfed gan diwb. Mae\u2019n bwysig bod hyn yn cael ei reoli\u2019n effeithiol gan y gall anawsterau llyncu effeithio\u2019n sylweddol ar eich iechyd corfforol.Newidiadau mewn iechyd meddwl, yn enwedig newidiadau mewn hwyliau a gorbryder oherwydd straen, pryder, trefn ddyddiol wedi\u2019i newid ac arwahanu cymdeithasol. Gall hyn effeithio ar sut rydych chi\u2019n rhyngweithio a\u0302 phobl o\u2019ch cwmpas."}, {"text_idx": "#000013", "text": "Mae\u2019n bwysig tynnu sylw at y ffaith bod y newidiadau hyn yn amrywio\u2019n sylweddol gan ddibynnu ar sut mae\u2019r feirws wedi effeithio ar yr unigolyn. Nid yw\u2019r rhan fwyaf o unigolion sy\u2019n cael diagnosis o COVID-19 wedi angen mynd i\u2019r ysbyty neu wedi angen unrhyw gymorth meddygol arbenigol."}, {"text_idx": "#000014", "text": "Ar gyfer y nifer fach o unigolion sydd wedi bod angen mynd i\u2019r ysbyty neu sydd wedi cael eu derbyn i\u2019r Uned Gofal Dwys, mae\u2019n debygol y byddan nhw\u2019n profi anawsterau hirdymor. Bydd yr unigolion hyn yn cael eu cyfeirio at wasanaethau adsefydlu priodol ar o\u0302l iddyn nhw gael eu rhyddhau o\u2019r ysbyty."}, {"text_idx": "#000023", "text": "Os nad yw eich llais wedi dychwelyd yn llwyr i normal 6 \u2013 8 wythnos ar o\u0302l dechrau eich symptomau firws COVID-19, cysylltwch a\u0302\u2019r Adran Therapi Iaith a Lleferydd ym Mwrdd Iechyd Prifysgol Caerdydd a\u2019r Fro a/neu eich Meddyg Teulu, oherwydd efallai y bydd angen therapi llais arnoch ac atgyfeiriad at Arbenigwyr Clust, Trwyn a Gwddf (ENT).Os ydych yn cael poen yn y gwddf neu anawsterau llyncu bwyd neu ddiod sy\u2019n parhau y tu hwnt i chwe wythnos ar o\u0302l dechrau eich symptomau COVID-19, dylech gysylltu a\u0302\u2019ch Meddyg Teulu, oherwydd efallai y bydd angen eich cyfeirio at ENT.Os bu\u2019n rhaid i chi, yn ystod eich salwch, gael eich trin yn yr ysbyty gyda thiwb anadlu yn eich gwddf, efallai y bydd gennych broblemau gwahanol neu hirdymor gyda\u2019ch llais neu\u2019ch gwddf. Siaradwch a\u0302\u2019ch Meddyg Teulu os ydych yn pryderu, oherwydd efallai y bydd angen eich cyfeirio at ENT.Gall y profiad o fod yn sa\u0302l iawn ac o bosibl yn cael triniaeth yn yr ysbyty fod yn flinedig yn emosiynol, ac i rai pobl, beri gofid mawr. Mae cysylltiad agos rhwng ein hemosiynau a\u2019n llais, felly mae\u2019n werth bod yn ymwybodol bod gwellha\u0302d emosiynol ac gwellha\u0302d lleisiol yn aml yn mynd law yn llaw. Gofynnwch am gyngor gan eich Meddyg Teulu os oes angen mwy o gymorth arnoch."}, {"text_idx": "#000026", "text": "Mae\u2019r symptomau sydd wedi\u2019u cofnodi yn cynnwys:"}, {"text_idx": "#000028", "text": "Fel arfer, bydd hyn yn gwella dros amser gan fod eich corff yn gwella o\u2019r feirws yn gyffredinol. Fodd bynnag, os nad yw hyn yn gwella, ewch i\u2019ch Meddyg Teulu i drafod opsiynau ar gyfer cymorth pellach."}, {"text_idx": "#000029", "text": "Strategaethau i gefnogi \u2018Niwl yr Ymennydd\u2019"}, {"text_idx": "#000031", "text": "Mewn rhai amgylchiadau ar o\u0302l cael diagnosis o COVID-19, gall pobl gael anawsterau llyncu, yn enwedig os yw person wedi treulio amser yn yr ysbyty ac ar Uned Gofal Dwys. Os yw rhywun wedi cael anawsterau difrifol wrth anadlu yn yr ysbyty, efallai eu bod wedi cael cymorth i\u2019w helpu i anadlu (mewndiwbio neu traceostomi). Os yw rhywun wedi bod yn sa\u0302l iawn, efallai y bydd angen tiwb arnynt hefyd i\u2019w helpu i\u2019w fwydo ac efallai nad ydynt wedi cael unrhyw beth i\u2019w fwyta a\u2019i yfed am gyfnod."}, {"text_idx": "#000032", "text": "Rydym yn defnyddio llawer o wahanol gyhyrau pan fyddwn yn cnoi ac yn llyncu bwyd, ac os nad ydym wedi gwneud hyn ers tro, gall y cyhyrau fynd yn wannach, a gall llyncu fynd yn fwy o ymdrech. At hynny, ar o\u0302l arhosiad hir yn yr ysbyty, gall pobl teimlo datgysylltiad cyffredinol, a all gael effaith negyddol ar eu gallu i lyncu."}, {"text_idx": "#000033", "text": "Gall Therapyddion Iaith a Lleferydd asesu llyncu person a gallant gynnig dulliau i helpu i wneud bwyta ac yfed yn haws neu\u2019n fwy diogel. Os ydych yn cael anawsterau llyncu (Dysffagia), gallwch ddod o hyd i gyngor a gwybodaeth bellach yma."}, {"text_idx": "#000041", "text": "Help us improve Keeping Me Well!"}]